

### REPUBLIKA HRVATSKA

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

tel. 042 770 411, fax 042 770 419

email: [lepoglava@lepoglava.hr](mailto:lepoglava@lepoglava.hr)

Gradsko vijeće

KLASA: 350-02/21-01/1

URBROJ: 2186-9-02-23-72

Lepoglava, 15.11.2023.

Na temelju članka 109. stavka 4., članka 113. stavak 1. i članka 198. stavak 1. i 3. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23) te članka 22. Statuta Grada Lepoglave („Službeni vjesnik Varaždinske županije“, broj 64/20 i 18/21), Gradsko vijeće Grada Lepoglave, na 18. sjednici održanoj 15. studenog 2023. godine, donosi

# O D L U K U

**o donošenju 4. Izmjena i dopuna Prostornog plana uređenja Grada Lepoglave**

1. **TEMELJNE ODREDBE**

**Članak 1.**

Donose se 4. Izmjene i dopune Prostornog plana uređenja Grada Lepoglave (u nastavku teksta: 4. Izmjene i dopune PPUG-a).

**Članak 2.**

Elaborat 4. Izmjena i dopuna PPUG-a sadrži:

OPĆI DIO

I TEKSTUALNI DIO:

ODREDBE ZA PROVOĐENJE

II GRAFIČKI DIO

*Kartografski prikazi u mjerilu 1:25.000*

1. KORIŠTENJE I NAMJENA POVRŠINA

2. INFRASTRUKTURNI SUSTAVI

2a. PROMET

2b. POŠTA I ELEKTRONIČKA KOMUNIKACIJA

2c. ENERGETSKI SUSTAV

2d. VODNOGOSPODARSKI SUSTAV I GOSPODARENJE OTPADOM

3. UVJETI KORIŠTENJA, UREĐENJA I ZAŠTITE PROSTORA

3a. UVJETI KORIŠTENJA (Područja posebnih uvjeta korištenja)

3b. UVJETI KORIŠTENJA (Područja posebnih ograničenja u korištenju) I PODRUČJA PRIMJENE POSEBNIH MJERA UREĐENJA I ZAŠTITE

*Kartografski prikazi u mjerilu 1: 5.000*

4. GRAĐEVINSKO PODRUČJE

4a. Građevinsko područje naselja Zalužje, Jazbina Višnjička, Gornja Višnjica i Bednjica

4b. Građevinsko područje naselja Donja Višnjica i Zlogonje

4c. Građevinsko područje naselja Kameničko Podgorje, Žarovnica i Kamenica

4d. Građevinsko područje naselja Kameničko Podgorje - dio i Žarovnica - dio

4e. Građevinsko područje naselja Crkovec, Kamenički Vrhovec, Vulišinec i Viletinec

4f. Građevinsko područje naselja Lepoglava

4g. Građevinsko područje naselja Muričevec i Očura

III OBRAZLOŽENJE

**Članak 3.**

Stručni izrađivač 4. Izmjena i dopuna PPUG-a je Zavod za prostorno uređenje Varaždinske županije, Mali plac 1a, 42000 Varaždin.

**II. ODREDBE ZA PROVOĐENJE**

**Članak 4.**

Sastavni dio ove Odluke čine Odredbe za provođenje 4. Izmjena i dopuna PPUG-a koje se zajedno s ovom Odlukom objavljuju u „Službenom vjesniku Varaždinske županije“.

**III. GRAFIČKI DIO**

**Članak 5.**

Kartografski prikazi 4. Izmjena i dopuna PPUG-a navedeni u članku 2. ove Odluke sastavni su dio ove Odluke i ne objavljuju se u službenom glasilu.

**IV. PRIJELAZNE I ZAVRŠNE ODREDBE**

**Članak 6.**

4. Izmjene i dopune PPUG-a izrađene su kao jedan izvornik, koji je potpisan od predsjednika Gradskog vijeća Grada Lepoglave i čuva se u pismohrani Gradskog vijeća Grada Lepoglave.

**Članak 7.**

Stupanjem na snagu ove Odluke, Odredbe za provođenje i kartografski prikazi Prostornog plana uređenja Grada Lepoglave („Službeni vjesnik Varaždinske županije“ br. 16/03., 27/07., 16A/14. i 21/17.) zamjenjuju se u cijelosti Odredbama za provođenje 4. Izmjena i dopuna PPUG-a iz članaka 2. i 4. ove Odluke i kartografskim prikazima 4. Izmjena i dopuna PPUG-a iz članka 2. ove Odluke.

Obrazloženje Prostornog plana uređenja Grada Lepoglave („Službeni vjesnik Varaždinske županije“ br. 16/03., 27/07., 16A/14. i 21/17.) ne primjenjuje se u dijelovima koji nisu sukladni s Obrazloženjem 4. Izmjena i dopuna PPUG-a iz članka 2. ove Odluke.

**Članak 8.**

Analogni oblik 4. Izmjena i dopuna PPUG-a dostupan je na uvid javnosti u prostorijama nositelja izrade, Jedinstvenog upravnog odjela Grada Lepoglave, Antuna Mihanovića 12, 42250 Lepoglava i Upravnog odjela za prostorno uređenje i graditeljstvo, Ispostava Ivanec, Đure Arnolda 9,42240 Ivanec.

Digitalni oblik 4. Izmjena i dopuna PPUG-a dostupan je na uvid javnosti na mrežnim stranicama Ministarstva prostornoga uređenja, graditeljstva i državne imovine u Informacijskom sustavu prostornog uređenja <https://mpgi.gov.hr/> (kroz Geoportal ISPU i eKatalog prostornih planova), na mrežnim stranicama Varaždinske županije <https://www.varazdinska-zupanija.hr/dokumenti/prostorni-planovi> , te na mrežnim stranicama Zavoda za prostorno uređenje Varaždinske županije <https://zzpuvz.hr/vazeci-prostorni-planovi-u-varazdinskoj-zupaniji/> .

**Članak 9.**

Ova Odluka stupa na snagu osmog dana od dana objave u „Službenom vjesniku Varaždinske županije“.

PREDSJEDNIK GRADSKOG VIJEĆA

Robert Dukarić